**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

Biroul Juridic

**Nr**. 56761/7769/27.07.2022

**R E F E R A T D E A P R O B A R E**

**pentru revocarea H.C.L.M. nr. 193 din 20 iunie 2022 privind aprobarea schimbului de imobile între Municipiul Târgu Mureș și S.C. ROPHARMA S.A.**

 În cadrul ședinței ordinare a consiliului local din data de 25.02.2016, autoritatea deliberativă a adoptat hotărârea nr. 59, prin care s-a aprobat trecerea unui imobil situat în Târgu Mureș, str. Secuilor Martiri nr. 12 din domeniul public în domeniul privat al Municipiului Târgu Mureș. Totodată, consiliul local a aprobat un amendament la această hotărâre, prin care comisia de urbanism și comisia juridică a propus instituirea unei interdicții de înstrăinare a imobilului.

Executivul a transmis H.C.L. nr. 59/25.02.2016 Oficiului de Cadastru și Publicitate Imobiliară Mureș în vederea efectuării înscrierilor de carte funciară, în conformitate cu procedura instituită de art. 28 al Legii nr. 7/1996. După examinarea cererii, O.C.P.I. Mureș a dispus, prin intermediul Încheierii nr. 21349 din Dosarul nr. 21349/23-03-2016, **respingerea** ”*capătului de cerere solicitat de Municipiul Tg. Mureș având ca obiect notarea interdicției de înstrăinare,* ***deoarece nu îndeplinește condițiile legale*** *sub C.1 din cartea funciară 120886-C1-U52 UAT Târgu Mureș*”.

Ulterior, prin H.C.L. nr. 193/20.06.2022, consiliul local a aprobat un schimb de imobile între Municipiul Târgu Mureș și S.C. ROPHARMA S.A. Unul dintre imobilele care constituie obiectul hotărârii este cel situat pe str. Secuilor Martiri nr. 12, înscris în cartea funciară nr. 120886-C1-U52, care făcea obiectul hotărârii nr. 59/25.02.2016.

În urma exercitării controlului de legalitate asupra H.C.L. nr. 193/20.06.2022, Instituția Prefectului a emis către Municipiul Târgu Mureș adresa cu nr. 8248/SVI/28.06.2022, prin care s-a atras atenția asupra faptului că hotărârea nu îndeplinește condițiile de legalitate, dată fiind interdicția de înstrăinare instituită prin art. 2 al H.C.L. nr. 59/25.02.2016. În consecință, Instituția Prefectului a solicitat expres **revocarea** ori **completarea** hotărârii nr. 193/20.06.2022 cu prevederi legale prin care să fie încetată interdicția de înstrăinare a imobilului obiect al schimbului.

În baza notificării sus menționate, executivul a propus un proiect de hotărâre prin care s-ar fi revocat articolul 2 din H.C.L. nr. 59/25.02.2016, în vederea perfectării schimbului aprobat prin H.C.L. nr. 193/20.06.2022. În cadrul ședinței extraordinare desfășurate la data de 15.07.2022, consilierii și-au exercitat atribuțiile de organ deliberativ și au votat respingerea proiectului de hotărâre.

Luând în considerare cele mai sus expuse, apreciem că este necesară **revocarea** hotărârii nr. 193/20.06.2022. **Revocarea** este definită adeseori ca fiind operațiunea juridică prin intermediul căreia organul emitent sau organul ierarhic superior acestuia scoate din vigoare un act. Această operațiune intervine atunci când există certitudinea că actul este viciat pentru cauze de nelegalitate sau neoportunitate a lui, fapt constatat în cazul de față atât de O.C.P.I. Mureș, cât și de Instituția Prefectului Județului Mureș, care beneficiază de dreptul de tutelă administrativă.

Având în vedere cele expuse, supunem aprobării Consiliului Local proiectul de hotărâre alăturat.

 **Aviz favorabil al**

**Administrației Domeniului Public**

 **Director A.D.P.**

 **ing. Moldovan Florian**

 **Șef Birou Juridic A.D.P.,**

 **C.j. Codarcea Roxana**

 Întocmit

 C.j. Făgărășan Tudor

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrati**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**pentru revocarea H.C.L.M. nr. 193 din 20 iunie 2022 privind aprobarea schimbului de imobile între Municipiul Târgu Mureș și S.C. ROPHARMA S.A.**

**Având în vedere:**

a) Referatul de aprobare nr. 56761/7769/27.07.2022 inițiat de Primar prin Serviciul Public Administrația Domeniului Public *pentru revocarea H.C.L.M. nr. 193 din 20 iunie 2022 privind aprobarea schimbului de imobile între Municipiul Târgu Mureș și S.C. ROPHARMA S.A.*;

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contencios Administrativ și Administrație Publică Locală;

**În conformitate cu prevederile:**

* Încheierii O.C.P.I. Mureș nr. 21349 din Dosarul 21349/23.03.2016;
* Adresei Instituției Prefectului nr. 8248/SVI/28.06.2022;

**În temeiul** art. 129 alin. (2) lit. c) și alin (14), art. 139 alin. (1), alin. (3), lit. g), art. 196, alin. (1), lit. a) și art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art.1**. Se aprobă revocarea H.C.L.M. nr. 193 din 20 iunie 2022 privind aprobarea schimbului de imobile între Municipiul Târgu Mureș și S.C. ROPHARMA S.A.

**Art.** **2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Public Administraţia Domeniului Public.

**Art. 3.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 4.** Prezenta hotărâre se comunică:

* Serviciului Public Administraţia Domeniului Public;

**Viză de legalitate**

**Secretarul General al Municipiului Târgu Mureș**

**BÂTA ANCA VOICHIȚA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**